cyanic-selkie/wikianc huggingface dataset:
D’Entrecasteaux-revene
Historie
I 1883 ble det gitt konsesjon for utvinning av guano. Fra 1910 til 1928 hentet Austral Guano Company ut 30,000 tonn guano fra Surprise, Fabre og Le Leizour. Rester etter guanodriften finnes fortsatt.
Patrick Lange
Patrick Lange (født 25. august 1986) er en tysk triatlet.
Han største internasjonale resultat er gull under Ironman 2017, der han også satt ny banerekord.
Aleksej Zjitnjuk
Aleksej Zjitnjuk (født i 1993) er en tidligere russisk politimann som arbeidet for innenriksministeriet (MVD) i Moskva. I 2015 forlot han politiyrket og fant seg annet arbeid i Moskva.
Nyhetsbyrået Rosbalt rapporterte at han ble engasjert av CIA til å samle inn hemmelig informasjon om den russiske marinen, og fikk sendt rapportene direkte dit. Den 30. november 2017 ble han arrestert av FSB beskyldt for landssvik under paragraf 275 i russisk straffelov og ført til Lefortovo fengsel. Da han ble arrestert, hadde han dokument som var stemplede «strengt hemmelig» etter den russiske sikkerhetsloven. Zjitnjuk ble dømt til 13 års fengsel under strengt regime i desember 2018. Foreldrene til Aleksej forbereder sak for menneskerettkommissæren i Russland. FSB knytter denne saken til Frode Berg-saken, og mistenker at nordmannen skulle fungere som kurér.
Fjerntog
Fjerntog er en type persontog som kjører på lengre strekninger, ofte mellom ulike landsdeler i landet. På en del strekninger der det ikke finnes regiontog eller lokaltog kan de stoppe på mindre stasjoner.
Norge
I Norge kjøres denne typen tog av ulike operatører. Den norske delen av internasjonale tog kan regnes som fjerntog. En del fjerntog går som nattog med soveplasser.
Fiskelausvatnet (Narvik)
Fiskelausvatnet kan vise til to innsjøer i Narvik kommune i Nordland:
Humble (Texas)
Humble er en amerikansk by. Den ligger i Harris County i Texas, og har 15,133 innbyggere på et areal på 25,75 kvadratkilometer.
Den ble grunnlagt i 1933, og ved byen ligger Golf Club of Houston som har arrangert flere store golfturneringer.
Erik Otto Knoph
Erik Otto Knoph (født 13. oktober 1764, død 11. mai 1818) var en norsk bergmester født i København av norske foreldre. Han utdannet seg innen bergverk og rundt 1790 ble han administrerende direktør ved Røros Kobberverk. Knoph ble bergmester i det nordenfjeldske i 1813 og hadde da vært konstituert fra året før.
Han var 2. representant til det første ordentlige Storting i 1815 hvor han representerte Trondhjem.
Knoph var innehaver av Dannebrogordenen.
Surprise
Surprise (fransk: atoll de la Surprise) er en atoll i d'Entrecasteaux-revene i Ny-Caledonia i Sør-Stillehavet. Den ligger nordvest for Grande-Terre. Like nord for Surprise ligger atollen Huon.
Naturforhold
Atollen består av flere mindre øyer, der de største er Surprise, Fabre og Le Leizour. Den største av disse er Surprise, som måler 680 ganger 380 meter.
I tillegg til gras og lave vekster i strandsonen, som Coronopus integrifolius, Thuarea involuta og Triumfetta procumbens, er det vegetasjon med trær og busker, bregner og lianer. Det finnes Heliotropium foertherianum, Suriana maritima, Scaevola taccada, Pisonia grandis, Leucaena leucocephala, Cordia subcordata og Hibiscus tiliaceus. Videre vokser det kokospalmer.
Guano
I 1883 ble det gitt konsesjon for utvinning av guano. Selskapet Austral Guano Company med hovedkontor i Auckland på New Zealand sto for guanodriften. Fra 1910 til 1928 ble det hentet ut 30,000 tonn guano fra Surprise og nærliggende øyer. Rester etter guanodriften finnes fortsatt.
Per Emil Grimstad
Grimstad vokste opp i Rygge, som nå er en del av Moss kommune. I 2009 tok han en bachelorgrad i teaterproduksjon og skuespillerfag fra Høgskolen i Nord-Trøndelag (HiNT), og studerte senere kulturledelse ved Norges musikkhøgskole i Oslo.
Etter endt utdannelse ved HiNT ble han ansatt som skuespiller ved Teatret Vårt i Molde. Etter to år i Molde flyttet han til Oslo i 2011, og senere flyttet han til Jeløya utenfor Moss. Han har arbeidet som frilansskuespiller ved blant andre Oslo Nye, Trøndelag Teater og Riksteatret. I 2019 ble han ansatt som saksbehandler i kulturavdelingen i Moss kommune.
I tillegg til å ha arbeidet som skuespiller har han også vært regissør på ulike teaterproduksjoner.
Håndball under Sommer-OL 2020 – Asiatisk kvalifisering kvinner
Håndball under Sommer-OL 2020 – Asiatisk kvalifisering kvinner fant sted i september 2019 i Chuzhou i Kina.
Tamar (bibelsk person)
Tamar (hebraisk:, «Daddelpalme») var i henhold til Første Mosebok i den hebraiske Bibelen (det gamle testamente) svigerdatter av Juda (to ganger) foruten også mor til to av hans sønner, tvillingene Peres og Serah.
Forbannet
I kapittel 38 av Første Mosebok er Tamar først beskrevet som den som gifter seg med Judas eldste sønn Er. Ettersom Er var ond ble han drept av Gud. Den leviratiske forening er en form for ekteskap hvor en kvinne gifter seg med sin ektemanns bror ved hans død om ekteskapet ikke har produsert barn for således å fortsette den døde ektemakens slekt. Begrepet er avledet fra latinske levir som betyr «ektefellens bror». Ved levirat ba Juda sin andre sønn Onan gifte seg med Tamar slik at slekten skulle kunne fortsette. Imidlertid var Onan ikke innstilt på å gjøre Tamar gravid med det som ville bli hans avdøde brors barn, og utførte coitus interruptus ved at han «lot sæden gå til spille på jorden». Denne handlingen ble bedømt ondt av Jahve, og således døde Onan selv, som sin bror, for sine handlingers skyld. Ved dette tidspunkt er Juda framstilt slik at han anså at Tamar var forbannet, og han var derfor motvillig til henne videre til sin yngste og gjenværende sønn Sjela. Isteden ba han Tamar om vente på Sjela og at han vokste opp, men etter hvert som tiden gikk ga Juda ikke Tamar til Sjela i ekteskap.
Tamar og Juda
På den tiden hvor Sjela vokste opp var Juda blitt enkemann. Etter at Juda hadde sørget over at hans hustru var død, planla han å gå til «saueklipperne i Timna sammen med sin venn Hira fra Adullam». Da Tamar hørte dette kledde hun seg til som en prostituert ved å dekke til ansiktet med et slør og dro i forvegen til Enajim som lå langs vegen til Juda. Tamars plan var bli gjort gravid for siden å kunne føde et barn av Judas slekt. Da Juda så henne stå ved vegen, gjenkjente han ikke og trodde hun var en kvinne som solgte seksuelle tjenester på grunn av sløret. Han ba om hennes tjenester ved å si: «Kom, la meg få gå inn til deg!» Hun krevde et geitekje som betaling og for sikre at han betalte krevde hun hans stokk, segl og snor som pant. Juda fikk sendt en geit til Enajim for å utløse panten som kvinnen hadde, men da var hun ikke å finne, og ingen kjente til noen prostituert i Enajim.
Tre måneder senere ble Tamar anklaget for prostitusjon da det ble oppdaget at hun var gravid. Da Juda hørte om dette beordret han at hun skulle bli brent til døde. Tamar sendte staven, seglet og snoren til Juda med beskjeden at den som eide disse tingene var den mann som hadde gjort henne med barn. Da Juda oppdaget disse gjenstandene og at de var hans egne, lot han henne løslate og deretter kom hun til å føde hans barn, tvillingene Peres og Serah.
Peres er ifølge Bibelen og tradisjon en stamfar til kong David av Israel og i henhold til etiopisk tradisjon ble Peres en konge av Persia.
Tekstkritikk
Bibelforskeren J. A. Emerton mener at fortellingen om Juda og Tamar inneholder «etiologiske motiver som omhandler de eponymiske forfedrene til Judas stamme.» Emerton hevdet at dødsfallene til Er og Onan reflekterer at to av stammene etter Juda som bar deres navn døde ut, «eller i det minste feilet å opprettholde en adskilt eksistens.» Det er fra Tamars tvillinger at Judas slekt fortsatte. Av Sjela har Bibelen intet mer å melde.
En teksttro vurdering ser fortellingen om Tamar som hvordan en enke skaffet seg avkom for seg selv og en arving for sin avdøde manns arv. Den viser en rettskaffen kvinne som risikerer livet og sitt omdømme for å skaffe seg det som er rettmessig hennes. Det er på linje ved den vedvarende jødiske opptatthet av sosial rettferdighet og viser også et av hovedtemaene i Første Mosebok: Guds løfte om å fortsette det jødiske folk gjennom mange generasjoner på tross av alle hindringer. Hennes iherdighet ble belønnet med å føde sønner og en av dem ble stamfar for kong David.
Ettersom fortellingen om Juda og Tamar inneholder både utroskap og hor, har fortellingen ikke inspirert mange religiøse kommentarer. Likevel er det de som mener at den inneholder praktisk lærdom:
Den jødiske tradisjon i Talmud antyder at Tamars handlinger hadde den hensikt å unngå at Juda ble ydmyket. Både Genesis Rabba (B'reshith Rabba) og Talmud hevder at Tamar var israelitt, og at Juda endte opp med å gifte seg med henne og fortsatte et seksuelt forhold til henne. Første Mosebok slo derimot fast at Juda ikke lenger hadde et ytterligere seksuelt forhold til Tamar.
Mjåland kraftverk
Det er et elvekraftverk som utnytter et fall på 10 meter i Hunnå.
Kraftverket ble bygd for lokal forsyning til gården Mjåland. Det ble tilknyttet nettet i 1998. Utstyret ble flyttet fra et utrangert kraftverk i Oftedal. Turbinen var en gammel Gjøvik francisturbin som måtte restaureres. Generatoren var en ASEA fra 1917. Den ga 70 kW i Oftedal, men bare 18 kW her.
Rørgaten ble bygd av 50 meter utrangerte oljerør og 50 meter betong. Kvaliteten på betongen var for dårlig, og det utviklet seg store lekkasjer.
Kraftverket ble i praksis nedlagt ca 2005. Det var planer om å legge ny rørgate, men det ble ikke noe av.
Siri Bjerke (billedkunstner)
Siri Bjerke (født i 1957 i Oslo) er en norsk skulptør og maler. Bjerke er utdannet fra Kunstakademiet i Trondheim i perioden 1983–1984 og Vestlandets kunstakademi i perioden 1984–1987. Hun har også en cand.mag.-grad i litteratur og teatervitenskap fra Universitetet i Bergen.
Bjerkes kunst er innkjøpt av blant andre Riksgalleriet, Hedmark fylke, Oppland fylke og Kistefos-Museet. Hennes første offentlige utsmykning var maleriet «Bomullsblomst», som i 1990 ble innkjøpt av Hedmark fylke til utsmykning av Stange videregående skole. I 1996 kjøpte Utsmykningsfondet inn de tre skulpturene som utgjør verket «Steinhester» til Florø postgard. «Kjærlighetsbenken» (2003) står i Drammen. «Samuraiens ridedyr, den tredje dagen» (2001) står i Kistefos-Museets skulpturpark. I 2009 ble to av hennes hesteskulpturer i stein avduket ved elvebredden i Sandvika, da byen innviet sitt nye «fortellersted». Lørenskog kommune avduket i 2017 verket «Når jeg har krone på», som er utført i larvikitt og har fått plass i Rådhusparken.
Reinbukkelvhytta
Reinbukkelvhytta er en nødbu som ligger ved postruta Alta-Karasjok. Hytta eies av Alta og Omegn Turlag. Raskeste ankomst er fra Stilla. Man komme dit ved å sykle, gå på ski eller gå til fots. Hytta har overnattingsmuligheter.
Edruskapsnemnd
En edruskapsnemnd var et kommunalt utvalg hjemlet i lov av 26. februar 1932 (om edruskapsvern og edruskapsnemnder). Nemnden ble ansett som en del av sosialstyrets virksomhet, men med visse særregler.
Hver kommune skulle ha et utvalg på minst tre medlemmer som skulle følge med på og forsøke å påvirke innbyggernes forhold til rusmidler og avgi innstillinger til kommunestyret om tiltak i tråd med nemndas formål. Dette kunne innebære utredning om skjenkebevilling, butikksalg av øl, åpningstider og annet. I personforhold hadde medlemmene taushetsplikt utenom til samarbeidspartnere, der informasjonsflyten skulle begrenses til det strengt nødvendige. Møtene skulle forøvrig være for åpne dører, unntatt når det spesielt ble bedt om det. Kommunen sto likevel nokså fritt til å vedta andre ordninger «hvor særlige forhold tilsier det». Dette kunne skje med samtykke av sosialdepartementet.
Nemndene fikk opplysninger fra politiet om arrestopphold på grunn av rus (fyllearrest) og regnskapsbilag fra avrusningsinstitusjoner og behandlingshjem. I tillegg kunne nemndene anmode om gjenpart av handelsdokumenter som dreide seg om alkoholholdige drikkevarer med begrunnelse av at det var en del av det å følge med på den edruskapsmessige utviklingen i distriktet. Nemndene hadde også hjemmel for å innlegge personer ved tvang i inntil to år, dersom overtalelse til bedre livsførsel ikke førte fram. Slike vedtak skulle vedlegges en legeattest. Ved frivillige innleggelser var det nemnda som skulle garantere for oppholdet i den grad der var egenandeler.
Ofte var det et samarbeide mellom sosialstyre og edruskapsnemnd ved at ett eller flere medlemmer var i begge utvalgene.
11. etappe av Tour de France 2013
Den ellevte etappen av Tour de France 2013 var en 33 km lang tempoetappe. Etappen ble kjørt 10. juli fra Avranches til Mont-Saint-Michel. Tony Martin vant foran Chris Froome som styrket sammenlagtledelse.
The Colony (Texas)
Ved byen ligger The Tribute At The Colony som har arrangert flere store golfturneringer.
Carmel
Carmel er en by i Hamilton County i delstaten Indiana i USA. Byen er en forstad til storbyen Indianapolis. Byen hadde et innbyggertall på 79 191 i 2010. I 2012 ble Carmel kåret til den beste plassen å bo i USA av CNN Money Magazine.
Carmel er en av de raskest voksende byene i Indiana, med en befolkningsvekst på 109,9% mellom år 2000 og 2010. 2012 Estimate
Åvikfjorden
Åvikfjorden er en liten fjordarm av Åsenfjorden i Levanger kommune i Trøndelag. Fjorden strekker seg cirka 1 kilometer nordøstover til Åvika. Fjorden har innløp mellom Salbutangen i øst og Skarpøya i vest. På andre siden av Salbutangen ligger Langråsa.
Hvittannspissmus
Hvittannspissmus (Crocidurinae) er en underfamilie i spissmusfamilien (Soricidae) som teller ni slekter, hvorav Crocidura er den desidert mest tallrike.
Astrolabe-revene
Astrolabe-revene (fransk: récifs de l'Astrolabe) er to rev nordvest for Beautemps-Beaupré og Ouvéa i Loyautéøyene i Ny-Caledonia i Sør-Stillehavet. Astrolabe-revene er en del av Korallhavet naturpark.
Revene ble oppdaget i 1827 av en fransk ekspedisjon ledet av Jules Dumont d'Urville på skipet «L'Astrolabe».
Île Beautemps-Beaupré
Île Beautemps-Beaupré er en atoll nord for Ouvéa i Loyautéøyene i Ny-Caledonia. Atollen dekker 120 km². Nord for Beautemps-Beaupré ligger Astrolabe-revene.
I likhet med naboatollen Ouvéa har Beautemps-Beaupré skrånende form der den østlige delen er høyest, mens den vestlige delen ligger under havets overflate. Høyeste punkt på Beautemps-Beaupré når ved lavvann en høyde på 4 meter.
Antoine Bruny d'Entrecasteaux' ekspedisjon besøkte atollen i 1793. Charles-François Beautemps-Beaupré var hydrograf på denne ekspedisjonen.
Bremens senat
Bremens senat (tysk: Senat der Freien Hansestadt Bremen) er delstatsregjeringen i den tyske delstaten Bremen som omfatter byene Bremen og Bremerhaven. Regjeringssjefen kalles borgermester og de øvrige medlemmene av regjeringen senatorer.
Bremens senat er samtidig det øverste forvaltningsorgan i byen Bremen. Det øverste utøvende organ i Bremerhaven kalles Magistratet.
Senatet
Senatet er regjeringen til såvel delstaten Bremen som byen ved samme navn. Bremens borgerskap velger senatets president og de enkelte senatorene for den aktuell valgperioden. Medlemmene av Senatet kan ikke samtidig være medlemmer av Bremens borgerskap.
Senatets president og dennes stedfortreder kalles borgermester og stillingen tilsvarer ministerpresidenten i andre tyske delstater, samt borgermestere i Hamburg og regjerende borgermester i Berlin.
Senatet er et kollektivorgan og borgermesteren har dermed ingen rett til ensidig å bestemme retningslinjene for regjeringens politikk. Dette er til forskjell fra for eksempel det som gjelder for Tysklands regjering, hvor forbundskansleren har en slik kompetanse.
Egypts herrelandslag i håndball
Egypte herrelandslag i håndball er det mannlige landslaget i håndball for Egypt. Det representerer landet i internasjonale håndballturneringer og reguleres av Egypts håndballforbund. Landslaget har deltatt i internasjonale turneringer siden 1960-tallet.
Resultater i internasjonale turneringer
Egypt har deltatt i OL, VM og Afrikamesterskapet. De har vært blant Afrikas aller beste lag siden deres første deltagelse i 1979, og har vunnet turneringen flere ganger. Beste resultat i VM er en 4.-plass i 2001. Deres beste olympiske plassering er 6.-plass ved OL i 1996.
Chesterfieldøyene
Chesterfieldøyene (fransk: Îles Chesterfield) er en atoll med elleve koralløyer som tilhører det franske området Ny-Caledonia. Øygruppen ligger i Korallhavet vest for Ny-Caledonia. Landarealet utgjør 10 km². Chesterfieldøyene inngår i Korallhavet naturpark. I sør ligger Bellona-revene.
Naturgeografi
Atollen har en maksimal diameter på 344 km og strekker seg over et område på 4765 km². Atollen består av elleve mindre øyer, blant andre Bampton, Reynard, Longue, Loop, Skeleton, Avon nord, Avon sud og Tortue. Chesterfieldøyene er et viktig miljø for fugler og skilpadder. Atollen ligger isolert, men i et område med skipstrafikk mellom Australia, Ny-Caledonia og Vanuatu.
Atollen er tilholdssted for suppeskilpadde.
Flere fuglearter hekker på øyene. En endemisk underart av alveterne (Sternula nereis exsul) finnes i begrenset antall. Blant artene som er registrert er fregattfugler, brunsule (Sula leucogaster), maskesule (Sula dactylatra), rødfotsule (Sula sula), sotterne (Onychoprion fuscatus) og båndrikse (Gallirallus philippensis).
Introduserte arter utgjør et miljøproblem. Det gjelder termitter, maurartene Wasmannia auropunctata og Solenopsis geminata, samt husmus (Mus musculus).
Norges Padleforbund
Norges Padleforbund er et norsk særforbund etablert i 1934 som Norges Kajakkforbund. Forbundet har drøyt 22,000 medlemmer fordelt på 125 idrettslag.
Fort Benning
Fort Benning er en militærbase på grensen mellom Alabama og Georgia i USA. Fort Benning har mer enn 120 000 aktive militære på området, og har i tillegg flere militærskoler og lignende.
På området blir det noen år også arrangert verdenscupstevne i skyting.
Treschows gate (Oslo)
Treschows gate er en vei i Oslo som går langs Akerselva fra Bentsebrugata/Arendalsgata til Sandakerveien i Bydel Sagene. Gaten er oppkalt etter professor Niels Treschow og fikk navn i 1864.
Treschows gate nummer 1 er et stort område ved Akerselva hvor De Norske Gjær-og Spritfabrikker tidligere hadde lokaler. Fabrikkbygningene ble revet i 2010 og på stedet er det reist flere boligblokker. Den gamle smijernsportalen inn til fabrikkområdet er bevart, den er tegnet av arkitekt Henrik Bull. Porten er kommunalt vernet.
Treschows bro krysser Akerselva rett ved inngangen til det tidligere fabrikkområdet. Den er i motsetning til gaten ikke oppkalt etter Niels Treschow, men etter admiralitetsråd Gerhard Treschow. Han var blant annet eier av Bjølsen gård og drev Bentse Brug i flere år. Den første broen ble bygget i 1861 og revet på et senere tidspunkt, for å bli oppført igjen i 1945-1948.
I 2016 arrangerte Erik Holm "Norges lengste vannsklie" der over 4000 barn og voksne skle nedover Treschows gate.
Bygninger – utvalg
Treschows gate nummer 2, 2b, 4 og 8b er en del av industrianlegget Bjølsen Valsemølles kvartal.
Nummer 2a ligger ut mot gaten og er en blokk kalt Treschows hus. Det inneholder omsorgs- og frisklivssentral samt Sagene-Torshov seniorsenter.
Nummer 2b er fra 1865, var tidligere hovedbygning og hjemmet til brukseieren ved Bjølsen Valsemølle. Rett ved ligger et pakkhus fra rundt 1870.
Treschows gate nummer 4 var tidligere møllemesterbolig. Det er et gult svalgangshus fra cirka 1850 og inneholder boliger. Helt inntil den ene siden av huset ligger en lett synlig gravhaug fra jernalderen.
Nummer 8b er direktørboligen fra 1902 tegnet av arkitekt Henry Fearnley Coll.
Ragnhild Skuthe
Ragnhild Skuthe (født 20. oktober 1986) er en norsk tidligere stuper som representerte Stupklubben Spinn.
Håndball under Sommer-OL 2020 – Afrikansk kvalifisering kvinner
Håndball under Sommer-OL 2020 – Afrikansk kvalifisering kvinner fant sted i september 2019 i Dakar i Senegal.
Detritus
Detritus (fra latin detritus, perfektum partisipp av deterere, «slite (ut)») er ikke-levende organisk materiale i partikkelform som består av mudderavleiringer (løsmateriale som oppstår ved forvitring av faste bergarter) med råtnende plante- og dyrerester. Strølaget som dekker bakken i mange terrestriske økosystemer kan kalles detritus, men begrepet brukes likevel mest i forbindelse med akvatiske økosystemer. I hav, innsjøer og elver synker detritus sakte mot bunnen og er en viktig næringskilde for plankton og bunnlevende organismer, som for eksempel filteretende muslinger.
Shoal Creek (Alabama)
Shoal Creek er en amerikansk by. Den ligger i Shelby County i Alabama, og har 1,400 innbyggere på et areal på 13,74 kvadratkilometer.
Ved byen ligger Shoal Creek Golf and Country Club som har arrangert flere store golfturneringer.
Ana Pérez (landhockeyspiller)
Ana Pérez (født 9. oktober 1978) er en spansk landhockeyspiller.
Hun representerte Spania under Sommer-OL 2004 i Athen.
Vusimuzi Make
Vusimuzi (Vusi) Linda Make (født 1931 i Boksburg, Gauteng, død 15. april 2006 i Pretoria) var en sørafrikansk menneskerettighetsforkjemper og advokat. Han var gift med den amerikanske forfatter og poeten Maya Angelou fra 1960 til 1963. De bodde sammen i Kairo i Egypt. Make var professor ved University of Liberia i Monrovia i Liberia i perioden 1968 til 1974. Make var av xhosa-folket.
Pan Africanist Congress
Da Potlako Leballo gikk av som formann for Pan Africanist Congress (PAC) i 1979 ble han overtatt av et råd sammensatt av David Sibeko, Ellias Ntloedibe og Make. Etter en periode på noen måneder ble Make sittende som formann alene. Han gikk av som formann januar 1981 for å slippe til John Nyathi Pokela, som kom fra et fengselsopphold på Robben Island. Under Pokela satt Make som vara til formannsvervet i PAC. . Make døde 15. april 2006 i Pretoria og etterlot seg kona Alma Liziwe Make og datteren Titise.
Fiskelausvatnet (Medbyfjellet i Narvik)
Fiskelausvatnet er en innsjø i Narvik kommune i Nordland. Den ligger på østsida av Medbyfjellet, rundt seks kilometer sørøst for Bjerkvik, og har utløp mot øst til Fiskelauselva. Innsjøen er regulert som magasin for Nygård kraftverk.
Ole Bergesen (1891–1955)
Ole Bergesen (født 17. januar 1891 i Stavanger, død 17. oktober 1955) i samme by, var Stavangers ordfører i 1945.
Politisk virke
Bergesen ble først innvalgt ved bystyrevalget i 1922 og representerte Høire. I perioden 1938-1940 var han Stavangers varaordfører. Etter frigjøringen i 1945 gjenopptok det folkevalgte bystyret fra 1937 sine funksjoner. Da ordfører L. W. Hansen ba om fritak fra alle tillitsverv i kommunen i september 1945, rykket Bergesen opp fra varaordfører til ordfører. Han kom til å sitte som ordfører til et nytt folkevalgt bystyre var valgt i desember 1945, og en ny ordfører var i funksjon fra januar 1946.
Hans valgstatistikk for Høyre er som følger:
Kommunevalg 1922: medlem i Stavanger bystyre 1923-1925
Kommunevalg 1925: varamedlem i Stavanger bystyre 1926-1928
Kommunevalg 1928: ikke kandidat, (han ble valgt inn i distriktsstyret av Norsk  Arbeidsgiverforening)
Kommunevalg 1931: medlem i Stavanger bystyre 1932-1934
Kommunevalg 1934: medlem i Stavanger bystyre 1935-1937
Kommunevalg 1937: medlem i Stavanger bystyre 1938-1940  :  varaordfører,    september 1945 : ordfører
Kommunevalg 1945: medlem i Stavanger bystyre 1946-1947
I valget i desember 1945 ble han for øvrig innvalgt som den nest siste i Høyres bystyregruppe.
Annet virke
I desember 1947 gikk han ut av kommunalpolitikken, samtidig som han ble valgt til visepresident i Rederforbundet, der han ble valgt til president i 1950. I 1949 var han blitt valgt inn i representantskapet for Det Norske Luftfartselskap. Bergesen var med i mange av Stavangers offentlige styrer og verv, men også en viktig aktør i byens næringsliv. I 1932 ble han valgt til formann i Stavanger havnestyre. Han ble formann i Stavanger flyveplasskomité i 1933, og er mest kjent for sitt utrettelige arbeid med å tilrettelegge for Stavanger lufthavn, Sola som ble åpnet i 1937.
Familie
Skipsreder og konsul Ole Bergesen var sønn av konsul Sigval Bergesen d.e. og far til Ole Bergesen (1916–1965) og farfar til Helge Ole Bergesen. Han var eldre bror av skipsreder Sigval Bergesen d.y. Ole Bergesen var ansatt i familiefirmaet, og eneinnehaver i perioden 1937-1948.
Utmerkelser
Ole Bergesen var ridder av 1. klasse av St. Olavs Orden for samfunnsnyttig arbeid, kommandør av den danske Dannebrogordenen, kommandør av den svenske Vasaordenen, og ridder av den franske Æreslegionen.
Død
Ole Bergesen hadde flere helseutfordringer de siste årene av sitt liv, og hadde i forkant av sin død et alvorlig slagtilfelle. Han er begravet på Lagård gravlund i Stavanger.
Baytown (Texas)
Baytown er en by i østlige Texas i USA. Ved folketellingen i 2010 hadde byen 71 802 innbyggere. Den ligger cirka 45 km øst for delstatens største by Houston og tilhører Houston-Sugar Land-Baytown metropolitan area som har en befolkning på cirka 5,3 millioner innbyggere. Den ligger i Harris County.
Crash and Burn
Crash and Burn er en amerikansk film fra 1990, regissert av Charles Band.
Handling
Unicom er en mektig organisasjon som overvåker det meste av verden. De har forbudt datamaskiner og roboter i et forsøk på å sikre «liv, frihet og jakten på økonomisk stabilitet».
Når en Unicom Synth-robot infiltrerer en TV-stasjon og dreper manageren, må en revolusjonær mot dette gestapo-lignende selskapet hjelpe resten av TV-stasjonen med å overleve.
Admiral Gorsjkov-klasse fregatt
Admiral Gorsjkov-klasse fregatt, (russisk: Prosjekt 22350), er den nyeste klasse fregatter som er bygt av Severnaja-verftet i St. Petersburg for den russiske marinen. Klassen ble designet av Severnoye Design Bureau og omfatter bruk av stealth-teknologi. Så langt har seks skip av klassen blitt bestilt med planlagt levering innen 2025. Det første skipet av klassen, Admiral Gorshkov, ble levert 28. juli 2018.
Radiolarier
Radiolarier er en gruppe av encellede organismer (protister).
De lever som dyreplankton i havet og har skall som består av silisiumdioksid. Når de dør, synker skallene ned på havbunnen. Store områder er dekket av slike skall. Nye arter med annerledes skall oppstår regelmessig, og radiolarier er kjent helt tilbake til begynnelsen av kambrium. Radiolarier er derfor viktige ledefossiler.
Kunståret 1694
Kunståret 1694 er en oversikt over hendelser, fødte og avdøde kunstnerpersonligheter i 1694.
Hoplafjorden
Hoplafjorden er en liten fjordarm av Åsenfjorden i Levanger kommune i Trøndelag. Fjorden strekker seg to kilometer østover til grenda Hopla og utløpet av Hoplavassdraget (med Movatnet, Hoklingen og Hammervatnet), som fjorden har navn etter. Fjorden har innløp mellom Sagtun i sør og Hesthåggånebben i nord. På den andre siden av Hesthåggånebben går Leangsfjorden nordover.
Fv104 går fra Hopla kai opp til fylkesvei 753, hvor Hoplatunnelen ligger like ved.
Dagny Schjelderup
Dagny Sylvia Schjelderup (født 28. august 1890 i Bergen, død 16. januar 1959 i Grimstad) var en norsk skuespiller, sangerinne og forretningskvinne.
Familie
Dagny Schjelderup var datter av kjøpmann Hagbart Schjelderup og Marie Kramer. Hun ble 27. januar 1910 borgerlig viet i Bergen med konsertmester Victor Schuster. Ekteskapet ble oppløst, og hun var gift annen gang med konsul Thorleif Paus fra 1921 til 1934, og tredje gang med gullsmed Johan Klevenberg. Hun fortsatte dennes virksomhet etter hans død i 1946.
Liv og virke
Dagny Schjelderup ble i 1909 elev ved Den nationale Scene i fødebyen Bergen. Der var hun ansatt til 1915, før hun oppholdt seg i utlandet og utdannet seg videre innenfor sang, blant annet i Tyskland. Hun var elev av blant andre Maserna i Wien, Lincke i København og Ignaz Neumark.
Schjelderup fikk sin debut som konsertsangerinne i Kristiania 13. november 1917, da hun sammen med Nationaltheatrets orkester under ledelse av Johan Halvorsen blant annet fremførte arier fra Cavalleria Rusticana, La Boheme og Tosca. Fra 1819 var hun tilknyttet Opera Comique i Kristiania. I april-mai 1923 gjestet hun Den nationale Scene i rollen som Eurydike i operetten Orfeus i underverdenen. Hun opptrådte senere på turné i regi av Norsk Operaforbund.
Fra 1929 var hun fast tilknyttet Nationaltheatret.
Marinebasis Parera
Marinebasis Parera er en militærbase på Curaçao. Den ligger i området Parera ved Baai Macola i  Schottegat like innenfor Willemstad. Marinebasis Parera er hovedkvarter for sjømaktsjefen i det karibiske område (Commandant der Zeemacht in het Caribisch Gebied, CZMCARIB).
Koninklijke Marine har vanligvis en fregatt stasjonert på Curaçao. Marinebasis Parera har kaianlegg og verksteder og er også base for en båtgruppe, kystvaktbase, operasjonssenter og samordningssenter for redningstjenesten. Et kompani soldater fra Koninklijke Landmacht holder på rullerende basis til i Marinebasis Parera. I tillegg til å drive øvelsesvirksomhet, gir kompaniet støtte ved naturkatastrofer og i tilfeller der det er behov for humanitær assistanse, og kan gi bistand for opprettholdelse av ro og orden. Det stiller også soldater ved seremonielle anledninger, som ved åpning av Curaçaos parlament.
Under andre verdenskrig anla USA en marinebase i Parera. Arbeidene startet sommeren 1942 og i januar 1943 kunne Camp Parera tas i bruk, før utbyggingen ble fullført i oktober samme år. USA forlot sin base i Parera i oktober 1945.
Southampton (New York)
Den ble grunnlagt i 1640, og ved byen ligger Shinnecock Hills Golf Club som har arrangert flere store golfturneringer.
SL-95
SL-95 (forkortelse for Sporvogn Ledd bestilt i 1995) er en type sporvogn som brukes av trikken i Oslo. Sporvognen er produsert av Ansaldo/Firema (nå AnsaldoBreda) i Italia (herav tilnavnet «Italiatrikkene»), og de 32 trikkene ble levert i perioden 2000–2003. De har pr. 2010 en samlet verdi på rundt en halv milliard kroner. Andre tilnavn er «Gerhardsen-trikker» (etter byrådslederen da de ble bestilt i 1995) foruten mindre smigrende tilnavn som «tordentrikker» og «stridsvogner».
Egenskaper
SL-95 er ca. 50 % lengre og dobbelt så tung som sin forgjenger SL-79. Motsatt disse har de lavgulv ved alle dører unntatt fordørene - og har to ledd, og mangler Jakobs-boggier. Trikkene har førerplass i begge ender og dører på begge sider; de kan derfor kjøre i begge retninger og avhenger ikke av trikkesløyfer. Setene vender mot hverandre. Vognene har 88 sitteplasser og rundt 124 ståplasser. Toppfarten er 80 km/t.
I bruk
SL-95 utgjør 32 av Oslos 72 trikker i ordinær drift, men har over halvparten av passasjerkapasiteten fordi de er større enn de eldre trikkene. De brukes på hele trikkenettet unntatt til Majorstuen fordi enkelte kurver i Homansbyen er for krappe og det stedvis er for liten plass mellom sporene. Det er planlagt å utbedre sporet.
Siden januar 2014 har trikken krysset bygrensen til Bærum og kjørt som kombitrikk på Kolsåsbanens trasé til Bekkestua.
Problemer i drift
Selv om trikkene ble bestilt i av Raymond Johansen (da SV) i 1995, kom de ikke på skinner før etter 3½ år. Det skyldtes bl.a. at taket på fabrikken blåste av. Problemene fortsatte da de kom i gang:
Trikkene i Göteborg og IC-tog i Danmark har hatt lignende vanskeligheter med Ansaldo-materiell. Vys lokaltog av type 72 har fungert bra.
Trafikkvekst
SL-95 har medvirket til 60 % trafikkvekst for trikken fra 2004 til 2011.
Planlagt utfasing
SL-95 ventes ikke å få en levetid på 30-35 år. Problemene har ført til spørsmål om de må byttes ut på samme måte som er planlagt for SL-79. I september 2010 foreslo SV å skrote dem. Daværende samferdselsbyråd i Oslo, Jøran Kallmyr (Frp), uttalte: «De støyer altfor mye, de er så tunge at de ødelegger gatene, og de virker ikke som de skal». Et par dager senere tilføyde Kallmyr: «Alle involverte parter fikk være med på å bestemme hvilke spesifikasjoner trikken skulle ha. Vi endte opp med en tung, stor og uegnet trikk som er fryktelig dyr i drift. Derfor må vi regne på hvor mye det koster å ha dem mot å kjøpe nye.» De er også relativt dyre i drift. I 2013 skrev Ruter i en rapport: «På denne bakgrunn bør det vurderes om det samlet sett kunne være gunstig for økonomi og kvalitet om utfasingen av SL95 ble fremskyndet og en fikk en enhetlig, moderne vognpark.»
I 2014 satte Oslo kommune i gang et utviklingsprogram for trikk i Oslo. Formålet var å anskaffe nye trikker, oppgradere infrastruktur og utrede fremtidige basebehov. Ruter leder trikkeprogrammet i samarbeid med Oslo Vognselskap, Sporveien og Bymiljøetaten i Oslo.
I sammenheng med utbedringer av sporveiene, skal SL-95 erstattes innen 2024. På en pressekonferanse 11. juni 2018 kunngjorde finansdirektør i Sporveien, Marianne Vik, at spanske Grupo CAF (Construcciones y Auxiliar de Ferrocarriles) vant anbudskonkurransen med trikkemodellen Urbos 100. Den nye CAF trikken blir kalt SL-18.
Tilbakekoblingsmekanisme (klima)
En tilbakekoblingsmekanisme er en prosess som gjør at effekten av endret klimapådriv forsterkes eller dempes. Disse mekanismene spiller en viktig rolle for å avgjøre klimafølsomhet, og den fremtidige klimatilstanden. Prosessene forandrer den naturlige drivhuseffekten slik at jordens klima endres, som ved dagens globale oppvarming. Tilbakekobling er generelt en prosess der endring av en størrelse i et system får en annen variabel til å forandre seg og gir som konsekvens at den andre størrelsen i neste tur endrer den første. Positive tilbakekoblinger forsterker endring i den første størrelsen, mens negative tilbakekoblinger reduserer den. Klimatilbakekobling brukes også i samme betydning som tilbakekoblingsmekanisme.
Begrepet «pådriv» betyr en forandring som kan «tvinge» klimasystemet i retning av oppvarming eller avkjøling. Et eksempel på klimapådriv er økte atmosfæriske konsentrasjoner av klimagasser, som karbondioksid (CO2). Per definisjon er et pådriv eksternt forhold til selve klimasystemet, mens tilbakekoblinger er interne. Tilbakekobling representerer derfor hovedsakelig systemets interne prosesser. Noen tilbakekoblinger kan fungere relativt isolert for resten av klimasystemet, mens andre kan være nært forbundet. Derfor kan det være vanskelig å forutsi hvor mye en bestemt prosess bidrar. Pådriv, tilbakekoblinger og dynamikken i klimasystemet bestemmer hvor mye, og hvor raskt klimaet endrer seg.
Den viktigste positive tilbakekoblingen ved global oppvarming er at høyere temperatur fører til økt innhold av vanndamp i atmosfæren. Dette har igjen som følge videre oppvarming på grunn av kraftigere atmosfærisk tilbakestråling. Den viktigste negative tilbakekoblingen har sammenheng med Stefan-Boltzmanns lov, som sier at mengden varme som utstråles fra jorden til verdensrommet endres med fjerde potens av temperaturen på jordens overflate. Dette medfører at bare en liten temperaturendring fører til en stor økning av varmeutstråling fra jorden.
Effekter av global oppvarming kan føre til positive tilbakekoblinger som direkte bidrar til videre global oppvarming. Menneskeskapt oppvarming kan føre til noen effekter som er brå eller irreversible, avhengig av hastigheten og størrelsen på klimaendringen. Dette har potensial for å gi svært alvorlige konsekvenser for natur og mennesker, som for eksempel skade på habitater, ekstremvær, vannmangel, havnivåstigning, havforsuring og skader på marint liv. Risikoen er også uviss fordi en ikke har tilstrekkelig oversikt over de kompliserte prosessene som skjer i klimasystemet, og resten av naturen. Mye forskning gjøres på dette, hvor FNs klimapanel (IPCC) forsøker å sammenfatte kunnskapen på feltet.
Henri Cochet
Henri Jean Cochet (født 14. desember 1901 i Lyon, død 1. april 1987) var en fransk tennisspiller som deltok i de olympiske leker 1924 i Paris.
Tilbakekoblingsmekanisme (klima)
Historie
Den skotske vitenskapsmannen James Croll (1821–1890) var den første som presenterte en idé om at det kan finnes interne prosesser i naturen som kan forsterke eller dempe responsen på en ytre påvirkning. I hans teori fra 1864 om hvordan istider oppstod var han opptatt av samvirket mellom jordens temperatur, refleksjon av sollys, og utbredelse av iskapper. Også den svenske kjemikeren Svante Arrhenius (1859–1927) tok hensyn til dette da han i 1896 gjorde et estimat på hva en fordobling av atmosfærens CO2-innhold ville bety for jordens middeltemperatur. Han tok da hensyn til vanndampens tilbakekobling, altså at økt vanndamp vil forsterke strålingspådrivet som økt CO2 gir.
Caldwell (Texas)
Caldwell er en by i den amerikanske delstaten Texas med et areal på 8,8 km². Ved folketellingen i 2010 hadde byen 4104 innbyggere. Caldwell er administrativt senter i Burleson County.
Tilbakekoblingsmekanisme (klima)
Historie
Det var ikke før i 1960-årene at selve begrepet tilbakekobling ble benyttet i forbindelse med vitenskapelig litteratur om klimaendringer. Etter dette bidro de amerikanske klimaforskerne James Hansen (1941–) og Michael Schlesinger (1943–2018) med grunnleggende forskningsarbeid ved å tallfeste styrken av tilbakekobling for en del prosesser. Dette var i forbindelse med utarbeidelse av klimamodeller.
Henri Cochet
Cochet vant to olympiske sølvmedaljer i tennis under OL 1924 i Paris. Han kom på andreplass i singleturneringen bak Vincent Richards fra USA. Sammen med Jacques Brugnon kom han også på andreplass i doubleturneringen for menn. De tapte finalen til Francis Hunter / Vincent Richards fra USA.
Tilbakekoblingsmekanisme (klima)
Historie
Når det gjelder bruken av begrepet tilbakekoblingsmekanisme som et matematisk konsept, ble dette første gang benyttet av den amerikanske elektroingeniøren Harold Stephen Black (1898–1983). Hans motivasjon for å studere dette hadde sammenheng med utvikling av metoder for støyredusering i telefonreléer.
Klimasystemet som matematisk modell
Solstrålingen, som består overveiende av kortbølget stråling, går for en stor del gjennom atmosfæren, og varmer opp jordoverflaten. Den resulterende terrestriske strålingen fra jorden er langbølget infrarød stråling (varmestråling), og er bare noe mindre enn fra et sort legeme med samme temperatur. Denne går opp i atmosfæren, og en stor del av strålingen blir absorbert (tatt opp) av gassene der. I neste omgang vil gassene i atmosfæren emittere (sende ut) denne langbølgede strålingen. En del av denne emitterte strålingen fra atmosfæren går ut i verdensrommet, mens en annen del stråles tilbake til jorden. Dette fenomenet kalles for atmosfærisk tilbakestråling, og er hovedgrunnen til selve drivhuseffekten.
Klimasystemet er komplekst med en rekke koblinger mellom forskjellige mekanismer. Noen av disse tilbakekoblingsmekanismene er positive, slik at en økning av strålingspådrivet (for eksempel forårsaket av menneskeskapte klimagasser) fører til temperaturøkning som setter i gang endringer som forsterker oppvarmingen. Et eksempel er økt vanndampinnhold i atmosfæren som gir ytterligere temperaturøkning. Negative tilbakekoblinger, derimot, gir forandringer som reduserer drivhuseffekten og temperaturen.
Ytre pådriv og indre tilbakekoblinger
Begrepet «pådriv» betyr en endring som kan tvinge klimasystemet mot oppvarming eller nedkjøling. Et eksempel på et klimapådriv er de økte konsentrasjonene av drivhusgasser i jordas atmosfære. Per definisjon er et pådriv eksternt i forhold til klimasystemet, mens tilbakekoblinger er interne. I hovedsak representerer tilbakekoblinger de interne prosessene i systemet. Noen tilbakekoblinger kan opptre isolert fra resten av klimasystemet, mens andre kan være tett koblet med systemet, derfor kan det være vanskelig å si akkurat hvor mye en bestemt prosess bidrar.
Tilbakekobling oppstår når utgangen (resulterende virkning, signal) fra et system blir sendt tilbake til inngang som en del av en kjede av virking og effekt som danner en krets eller sløyfe. Over tid vil den resulterende virkningen av prosessen på ett tidspunkt påvirke resultatet av prosessen på et senere tidspunkt. Systemet kan da sies å være «koblet tilbake» i seg selv slik som illustrasjonen til høyre viser. En snakker om positive og negative tilbakekoblinger.
Positiv tilbakemelding er en prosess som skjer i en tilbakekoblingssløyfe hvor effekten av en liten forstyrrelse på et system, fører til en økning av størrelsen av den opprinnelige forstyrrelsen. Det betyr at A («Inngang» i illustrasjonen) produserer mer av B («Utgang» i illustrasjonen) som igjen produserer mer av A. Et negativt system med negativ tilbakekobling har den motsatte virkningen, der en endring av A produserer mindre av B som igjen produserer mindre av A. En sier gjerne at positive tilbakekoblinger er selvforsterkende og negative selvregulerende eller dempende. Begge konseptene spiller en viktig rolle innen vitenskap og teknologi, ikke minst innenfor klimatologi.
Klimafølsomhet for CO2 og andre klimagasser har en direkte komponent på grunn av strålingspådrivet gitt av disse gassene, og ytterligere bidrag som kommer fra tilbakekoblinger, som er både positive og negative. I et hypotetisk tilfelle uten tilbakekoblinger vil en dobling av CO2 i atmosfæren utgjøre et strålingspådriv på 3,7 W/m2, og resultere i en global oppvarming på 1 °C. Den gjenværende usikkerheten for fremtidig temperaturøkning skyldes tilbakekoblinger i klimasystemet, blant annet på grunn av faktorer som vanndamp i atmosfæren, albedo (refleksjon av solstråling) og skydannelse.
Pådriv, tilbakekoblinger og dynamikken i klimasystemet bestemmer hvor mye og hvor fort klimaet endres. Den viktigste positive tilbakekoblingsmekanismen i forbindelse med global oppvarming er at økt varme øker mengden av vanndamp i atmosfæren, som igjen fører til ytterligere oppvarming. Den viktigste negative tilbakekoblingen beskrives av Stefan–Boltzmann lov, som sier at mengden energi i form av varmestråling ut fra jorda til verdensrommet (terrestrisk stråling) endres med fjerde potens av temperaturen på jordoverflaten. Det medfører at bare en liten temperaturendring fører til stort utslag i form av utstråling av energi til verdensrommet.
FNs klimapanel (IPCC) har i sin fjerde hovedrapport skrevet at «Den menneskeskapte oppvarmingen kan føre til noen effekter som er plutselige eller irreversible, avhengig av hastigheten og omfanget av klimaendringer.»
Tariq Aziz (landhockeyspiller født 1984)
Tariq Aziz (født 12. desember 1984) er en spansk landhockeyspiller.
Tilbakekoblingsmekanisme (klima)
Matematisk beskrivelse av tilbakekobling i klimasystem
Ved likevekt er energibalansen for denne enkle modellen av jordens klimasystem slik at innkommende energi i form av sollys, er lik utgående energi i form av langbølget stråling. Den totale strålingsbalansen for jorden kan modelleres ved bruk av mange flere faktorer enn dette, men for denne typen analyser trengs bare noen få parametere. I tilfelle av en forstyrrelse av energibalansen kalles forskjellen mellom inngående og utgående energi øverst i atmosfæren for ∆R:
Tariq Aziz (landhockeyspiller født 1984)
Han representerte Pakistan under Sommer-OL 2004 i Athen.
Tilbakekoblingsmekanisme (klima)
Matematisk beskrivelse av tilbakekobling i klimasystem
Alle faktorene er de samme som definert tidligere. Endringen av energibalansen ∆R er oppgitt i klimapanelets femte hovedrapport til å være gjennomsnittlig 0,42 W/m2 for hele jorden for årene 1971–2010, der målinger foreligger. Før denne tid har det også vært mer energi inn mot jorden enn ut. Det meste av energien har gått med til å varme opp havet, men noe også til å varme opp kontinentene, smelte is og en liten mengde til å varme opp atmosfæren. Energimengden som er lagret på jorden fra 1993 til 2010 er estimert til å være 163·1021 J, eller 45 000 000 TWh.
Ved likevekt er energibalansen slik at innstrålt sollys er lik den utstrålte langbølgede varmestrålingen. En kan dermed løse ligningen for å finne Te, altså den effektive globale gjennomsnittlige emisjonstemperaturen, som er 255 K eller –18 °C. Det er gjennomsnittstemperaturen jorden måtte ha for å balansere innkommende energi fra solen, om jorden var et sort legeme. En annen tolkning av denne temperaturen er at den tilsvarer jordens temperatur uten atmosfære.
Med en situasjon med et ekstra strålingspådriv ∆Q som påvirker systemet slik at mer energi tas opp, vil det være mer strålingsenergi ned mot jorden enn ut i verdensrommet. Dette kan skyldes for eksempel økt CO2 i atmosfæren, eller sterkere sollys. En generell utledning av netto endring av energibalansen ned mot jorden, kan gjøres ved hjelp av en taylorrekkeutvidelse. Denne tilnærmelsen er vanlig for en liten endring av strålingsbalansen. En første antagelse for denne utledningen er at R er avhengig av gjennomsnittlig overflatetemperatur ved jordoverflaten, slik at R = R (Ts) (R er en funksjon av Ts). En annen antagelse er at det finnes en tilbakekobling α som også er temperaturavhengig Ts, altså α = α(Ts), som påvirker strålingsbalansen R. Dermed er R en funksjon av både Ts og α: R = R(Ts, α(Ts)). Ved å bruke en taylorrekkeutvidelsen av R med hensyn på Ts og α kan det utledes at:
der αi og xk er en mengde med størrelser som har å gjøre med klimatilbakekoblinger. ∆Ts er endring av jordens globale gjennomsnittlige overflatetemperatur. De andre parametrene er de samme som definert over.
der ∆Ts er endring av jordens globale gjennomsnittlige overflatetemperatur, som påvirkes både av det ekstra strålingspådrivet ∆R, og prosessene internt i klimasystemt ∆Q. Videre er α en proporsjonalitetskonstant med enheter W/(m2K) som altså kalles klimatilbakekoblingsparameteren. Andre skrivemåter for denne er W/(m2°C), Wm−2 K−1 eller Wm−2 °C−1. Denne forteller hvor mye energien (eller effekten W/m2) øverst i atmosfæren endres for en gitt tilbakekobling. Eller med andre ord: hvor mye mer, eller mindre energi, som blir igjen i klimasystemet for én grads (K eller °C) endring.
Tilbakekoblingsparameteren kan betraktes som en konstant for hele klimasystemet, men det er også vanlig å dekomponere den i delkomponenter som summeres sammen algebraisk: